

**2/2016-2017. sz. körlevél**

*(Ha az egyesületek nyilvántartásában szereplő adatok nem egyeznek a körlevélben közöltekkel, haladéktalanul egyeztessenek az Igazgatósággal.)*

**Lehet nevezni a női bajnokságainkba**

A hagyományokat folytatva a 2016/2017-es szezonban is megrendezi a felnőtt női bajnokságát az MLSZ Szabolcs-Szatmár-Bereg Megyei Igazgatósága. A tervek szerint szeptember elején rajtoló pontvadászatban a 14. életévet betöltött hölgyek vehetnek részt. A felnőttek mellett a tavaly újonnan beindított Leány U15-ös bajnokság is ismét kiírásra kerül. Ebben a tornarendszerű pontvadászatban a 2002. január 1-je után született labdarúgók vehetnek részt, illetve túlkorosként maximum négy fő 2001-es születési lányt is lehet szerepeltetni. A versenykiírások és a nevezési feltételek a Megyei Igazgatóság honlapján, a [szabolcs.mlsz.hu](http://szabolcs.mlsz.hu/) oldalt megtalálhatóak.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Magyar Kupa 1. forduló párosítása**

A 2016-2017. évi Férfi Felnőtt nagypályás labdarúgó Magyar Kupára (MK) megyénkből **34** **egyesület** adta le nevezését. Miután az MLSZ 414/2016-os ügyiratszámú VB határozata kimondja, hogy Szabolcs-Szatmár-Bereg megyéből **3 csapat kerülhet fel az országos főtáblára**, így megyénk Versenybizottságának ez alapján kellett kialakítani az MK megyei selejtezőinek lebonyolítását. A nyitó körben kiemelésre kerültek a 2015-2016 megyei I. osztályú bajnokságában bennmaradó 13 egyesület és a Megyei Kupa győztes Rakamazi Spartacus SE. Az MK 1. fordulójának nyilvános sorsolására **2016. július 26-án** (**kedden) 15.00 órakor** került sor az Igazgatóság 23-as számú helyiségében.

**Magyar Kupa 1. forduló párosítása (játéknap: augusztus 10. 17.00 óra)**

Nyírkarászi KSE – Encsencs SE

Döge LSE – Csenger FC

Tiszakanyár SE – Balkány SE

Varsány Unió FE – Vámosoroszi KSE

Vaja II. Rákóczi Ferenc SE – Tarpa SC

Eperjeske SE – Fényeslitkei SE

Biri SE – Vásárosnamény SE

Bököny SE – Ladányi TC

Apagy SE – Tyukod FC

Kispalád SC – Pátyod SE

**Fontos tudnivalók:**

* egy mérkőzésen dől el a továbbjutás
* amennyiben a rendes játékidőben döntetlen az eredmény – függetlenül a csapatok osztályba sorolásától – hosszabbítás nincs, a továbbjutás a büntető pontról végzett rúgásokkal dől el a Labdarúgás Játékszabályainak rendelkezései szerint
* pályára lépő cserejátékosok száma sportszervezetenként maximum 3 fő

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Változtak a Labdarúgás Játékszabályai**

Ahogy arról már több forrásból értesülhettek 2016. június 1-től komolyabb szabályváltozások történtek a labdarúgás játékszabályaiban. A legfontosabb változásokról egy rövid összefoglalót a **szabolcs.mlsz.hu** oldalt a*Letölthető Dokumentumok/Szabályzatok/Labdarúgás játékszabályai*alatt megtalálja. A játékszabályok változásairól **2016. augusztus 8-án 17.30 órától** felvilágosító előadást tartunk Fehérgyarmaton, a Sportpályán illetve Ajakon, a Kultúra Házban (Hajnal út 20.). Az edzők, játékosok és csapatvezetők megjelenésére számítunk.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**19 év alatti átigazoláshoz infók**

1997. 01. 01-jén és utána született férfi/fiú (utánpótlás korú) labdarúgók átigazolása esetén utánpótlás működési költségtérítés fizetése szükséges az alábbi táblázat szerint.

Női labdarúgókra nem vonatkozik a költségtérítés!

**Utánpótlás működési költségtérítés a szerződéssel nem rendelkező játékosok esetén**

|  |  |
| --- | --- |
| **B Táblázat** | **Átvevő sportegyesület** |
| **Átadó** **egyesület** |  | **I.osztály** | **II. osztály** | **EGYÉB** |
| **I. osztályú SE** | **3.000.000 Ft/év** | **400.000 Ft/év** | **0** |
| **II. osztályú SE** | **500.000 Ft/év** | **300.000 Ft/év** | **0** |
| **EGYÉB** | **200.000 Ft/év** | **150.000 Ft/év** | **100.000 Ft/év** |

A táblázatban feltüntetett összegek 10 %-át kötelező kifizetni, a többitől eltekinthetnek a felek, ezt megállapodásban rögzíteni kell.

I. osztályú egyesületek: Honvéd, MTK, Győr, FTC, Illés Akadémia, Debrecen, Vasas, Puskás Akadémia

II. osztályúak: **Nyíregyházi Sportcentrum,** Videoton, Pécs, Újpest, Kecskemét, DVTK, Vác, Békéscsaba, ZTE, Kaposvár, Paks, Grosics Akadémia, Szolnok, Sopron, Gyirmót, SZEOL,

**Megyénkben nincs I. osztályú klub, II. osztályú egyedül a Nyíregyháza. Az összes többi klubunk Egyéb.**

**Az átigazolás csak az alábbiak esetében valósulhat meg:**

-          átadó egyesület számlát állít ki az átvevő nevére. A számla megnevezésébe beírja, hogy „Sportszolgáltatás, a játékos neve és a hatszámjegyű kódja”. A számla másolatát be kell mutatni az igazgatóságon.

-          Az átvevő egyesület a számlán lévő összeget CSAK átutalással fizetheti ki. Részletfizetésre NINCS lehetőség. A megjegyzés rovatba fel kell tüntetni a labdarúgó nevét és igazolás számát. Az átigazolás megkezdéséhez az átutalás bizonylatát is be kell mutatni az Igazgatóságon. Csak teljesített átutalás esetén hajtható végre az átigazolás!

-          amennyiben nem a táblázatban szereplő teljes összeget fizetik ki a játékos után, akkor a megállapodást is csatolni kell arról, hogy mekkora összegben állapodtak meg (minimum a 10 %), és hogy a többi részről lemond az átadó klub.

-          Mindezek mellett augusztus 1-jétől már csak akkor lehet átigazolni a 19 év alatti (1997. január 01. után született) játékost is, ha az átadó klub az átigazolási lapot aláírja!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tisztelt Csapatvezetők!

A 2016-2017-es bajnoki szezon rajtja előtt (2016. augusztus 13-14.) is elvégezzük a kötelezően előírt **játéktér hitelesítéseket**. A hitelesítéssel kapcsolatos előírásokat, elvárásokat és a pályák hitelesítésének menetrendjét alább olvashatják.
Amennyiben a hitelesítéssel kapcsolatosan kérdés merül fel, akkor legyenek szívesek felvenni a kapcsolatot a hitelesítést végző sporttársakkal.

Az alábbiakban közöljük pályahitelesítési ütemtervünket a 2016-2017-es bajnoki évre, amennyiben a hitelesítés időpontja valamely csapatnak nem megfelelő kérem, vegye fel a kapcsolatot a hitelesítést végző sporttárssal.

**Kocsis Zsolt: 30/340-8505**

**2016. 07. 26. 2016. 07.27. 2016.07.28.**

8.00 Napkor 8.00 Nyírcsászári 8.00 Tarpa

9.00 Kálmánháza 9.00 Piricse 9.00 Szatmárcseke

9.50 Újfehértó 9.50 Encsencs 9.50 Túristvándi

10.50 Geszteréd 10.40 Nyírbéltek 10.40 Tiszakóród

11.50 Bököny 11.30 Penészlek 11.30 Milota

13.00 Biri 12.40 Nyírlugos 12.30 Kispalád

13.50 Nagykálló 13.30 Nyírmihálydi 13.30 Sonkád

14.40 Kállósemjén 14.50 Terem 14.20 Kölcse

15.30 Kisléta 15.50 Mérk-Vállaj 15.20 Vámosoroszi

16.30 Nyírbogát 16.40 Fábiánháza 16.30 Túrricse

17.30 Máriapócs 17.30 Nyírcsaholy 17.30 Tisztaberek

 18.30 Penyige

 **Kristán Zoltán: 70/984-5656**

**2016.07.26. 2016.07.27. 2016.07.28.**

8.00 Gergelyiugornya 8.00 Levelek 8.00 Nyírjákó

9.00 Kisvarsány 8.50 Apagy 9.00 Petneháza

10.00 Vitka 9.50 Nyírtét 9.50 Laskod

10.50 Nagydobos 10.40 Székely 10.40 Ramocsaháza

11.40 Ópályi 11.40 Vasmegyer 11.30 Nyíribrony

12.40 Mátészalka 12.40 Kék 12.40 Nyírkércs

13.30 Nyírmeggyes 13.30 Demecser 14.00 Baktalórántháza

14.20 Hodász 14.20 Gégény 14.50 Rohod

15.20 Kántorjánosi 15.30 Pátroha 15.50 Vaja

16.40 Tunyogmatolcs 16.20 Rétközberencs 16.40 Őr

17.40 Nábrád 17.10 Ajak

18.30 Kisar 18.00 Anarcs

**2016.07.29.**

8.00 Barabás, 8.50 Beregdaróc

**Szlomoniczki István: 70/371-6330**

**2016. 07. 26. 2016.07.27. 2016. 07. 28.**

8.00 Rakamaz 8.00 Pátyod 8.00 Jéke

8.50 Gávavencsellő 8.50 Tyukod 8.50 Mezőladány

9.40 Tiszabercel 9.50 Ura 9.50 Eperjeske

10.30 Búj 10.40 Csengerújfalu 10.40 Tiszaszentmárton

11.20 Kótaj 11.30 Csenger 11.40 Zsurk

12.00 Tiszatelek 12.30 Csengersima 12.30 Záhony

13.00 Újdombrád 13.20 Csegöld 13.30 Tiszabezdéd

14.00 Dombrád 14.10 Jánkmajtis 14.20 Tuzsér

15.00 Tiszakanyár 15.00 Szamossályi 15.10 Mándok

16.00 Döge 15.50 Hermánszeg 16.10 Fényeslitke

17.00 Szabolcsveresmart 16.50 Cégénydányád 17.10 Pap

18.20 Sényő 17.50 Szatmár UNIO 18.00 Aranyosapáti

**2016. 07. 29.**

15.30 Tiszadob, 16.30 Tiszalök, 17.20 Tiszaeszlár, 18.10 Bashalom

 **NYILVÁNTARTÁSI, IGAZOLÁSI ÉS ÁTIGAZOLÁSI BIZOTTSÁG TÁJÉKOZTATÓJA A 2016-2017-es LABDARÚGÓ ÉVAD NYÁRI ÁTIGAZOLÁSI IDŐPONTJAIRÓL, AZ ÜGYFÉLFOGADÁS RENDJÉRŐL, A FIZETENDŐ TÉRÍTÉSI DÍJAKRÓL**

A Szabolcs-Szatmár-Bereg Megyei Igazgatóság Igazolási, Átigazolási Bizottsága - továbbiakban NYIÁSZ - **2016. július 1-től**, a labdarúgó évad kezdetétől **előreláthatólag szeptember 30-ig** tart folyamatos **ügyfélfogadást** az igazgatóság 24. számú helyiségében.

**Ügyfélfogadási rend:**

hétfőtől - csütörtökig **08:30** óra és **15:30** óra között

pénteki napokon **08:30** és **12:30** óra között.

Október 01-től kedden és csütörtökön 08.30-15.30 óra között.

**Átigazolási időszakok:**

LABDARÚGÁSBAN:

1. **HIVATÁSOS labdarúgók esetében**:

2016. június 9-től augusztus 31. éjfélig.

**2. AMATŐR labdarúgók esetén:**

**Felnőtt** korosztály (1997.12. 31-ig születettek) esetében:

2016. július 1-től július 31. éjfélig.

**Öregfiúk** esetében:

2016. július 1-től augusztus 31. éjfélig

**3. UTÁNPÓTLÁS korosztályok esetén** U14 és U19 korosztályok (1998.01.01. és 2004.12.31-ig születettek):

2016. július 1-től – július 31. éjfélig.

**A felnőtt és utánpótlás korosztályoknál lehetőség van augusztus 1.-től augusztus 31. éjfélig is átigazolásokra, amennyiben az átadó sportszervezet hozzájárul az átigazoláshoz.**

**4. BOZSIK program U6 és U13-as korosztály** (2004.után született labdarúgók):

2016. július 1-től 2016. szeptember 15. éjfélig

FUTSAL:

**Felnőtt** korosztály (1996. XII. 31-ig születettek):

2016. július 15-től augusztus 15. éjfélig

**Fiú** (U-20- és U11 között, 1997.01.01. után született) és **Női** (U19-és U11 között 1998.01.01. után születettek)

2016. július 15. és október 15. éjfélig

Igazolás elkészítését, átigazolást, csak az MLSZ által rendszeresített igazoló, ill. átigazoló lapokon fogadunk el, mely az Igazgatóságon megvásárolható, ára: 6 Ft / db + Áfa.

A játékengedélyek kiadása július 01-től folyamatosan történik. Felnőtt korosztálynál „D„ betűjel, ifjúsági korosztálynál „I„ betűjel, míg a Bozsik programban szereplők „GY/f” vagy „GY/l” betűjel adható.

**Játékengedélyt** elsősorban digitálisan, az egyesületek elektronikus ügyintéző útján, amennyiben nem lehetséges, akkor papír alapon, az ismert **Versenyengedély kérő lap**on lehet kérni. A játékengedély kiadását a rendszer csak abban az esetben engedélyezi, ha az igazoláson a fénykép érvényessége még nem járt le. Amennyiben nem érvényes a fotó, új versenyengedély nem váltható ki, a rendszer nem engedélyezi.

Az igazolási átigazolási, és versenyengedély díjak változatlanok.

Az igazolásokkal, átigazolásokkal és versenyengedély díjakkal kapcsolatosan a bizottság tagjai a fenti helyiségben és a **30/1963-671**-es mobil, illetve az Igazgatóság **06-42/316-069** telefonszámán elérhetőek.

A Szabályzatok **szabolcs.mlsz.hu** honlapon elérhetők, illetve innen a szükséges mellékletek – játékengedély kérőlap, külföldi átigazolás stb. - kinyomtathatók.

Nyíregyháza, 2016. 07. 26.

**Rendezői névsor**

Készült a 20…… évi ……………………. hó ……… napján megrendezendő ……………………….………. - …………………….……… megyei .….. osztályú felnőtt (ifjúsági) bajnoki (kupa) labdarúgó mérkőzésre.

|  |  |
| --- | --- |
| Főrendező neve: | Szem.ig.száma: |
| Lakcíme: |
| Játékvezető mellé beosztva: | Szem.ig.száma: |
| Lakcíme: |
| 1. Asszisztens mellé beosztva
 | Szem.ig.száma: |
| Lakcíme: |
| 1. Asszisztens mellé beosztva
 | Szem.ig.száma: |
| Lakcíme: |

**További rendezők: (számozásuknak megfelelően)**

|  |  |
| --- | --- |
| 4. | 9. |
| 5. | 10. |
| 6. | 11. |
| 7. | 12. |
| 8. |  |

**Kispadon tartózkodnak:**

|  |  |
| --- | --- |
| **Hazai csapat** | **Vendég csapat** |
| Edző | Edző |
| Csapatvezető | Csapatvezető |
| Technikai vezető | Technikai vezető |
| Szertáros/intéző | Szertáros/intéző |
| Orvos/gyúró | Orvos/gyúró |

**Mérkőzések rendezésével kapcsolatos előírások:**

A rendezői névsort a mérkőzés kitűzött kezdési ideje előtt **30 perccel** át kell adni a játékvezetőnek!

A mérkőzésre a rendező sportegyesület **köteles** a fenti beosztásoknak és számozásnak megfelelően megkülönböztetett jelzéssel ellátott rendezőket biztosítani! A feladatuk nem ér véget a mérkőzés befejezésével, biztosítaniuk kell a nézők, a vendégcsapat és a játékvezetők zavartalan elvonulását. Távozásukra a játékvezető ad engedélyt.

A mérkőzésen a közönség magatartásáért a **sportegyesület**, a játékosokért az **edző**, míg a játékszabályok maradéktalan betartásáért a **játékvezető** a felelős.

Az öltözőbe csak az arra illetékes személyek léphetnek be. A játékvezetői öltözőbe a mérkőzés előtt és után az igazolások átadására, átvételére a csapatkapitány vagy a csapatvezető léphet csak be. A mérkőzés játékvezetői és szövetségi ellenőre a játékvezetői öltözőbe beléphet.

A pályakorláton belül hivatalosan tartózkodók, a játéktérre kizárólag a játékvezető hívására léphetnek be.

A rendező sportegyesület a létesítmény területén belül felelős a vendégcsapat társas- és a játékvezető (ellenőrök) személy gépjárműveinek biztonságáért, azok biztonságos elhelyezéséért.

Kelt:…………………………………… 20….. év ……………………. hó ………. nap

 ………………………………………………………...

 SE elnök vagy főrendező